b'\n_START_ARTICLE_\nBernard-Marie Kolt\xc3\xa8s\n_START_SECTION_\n\xc5\xbdivljenjepis\n_START_PARAGRAPH_\nFrancoski dramatik in pisatelj velja za enega poglavitnih avtorjev sodobne svetovne dramatike in za kultnega avtorja francoskega in evropskega gledali\xc5\xa1\xc4\x8da osemdesetih let XX. stoletja._NEWLINE_Svoje prvo dramsko besedilo Bridkosti je napisal leta 1970. Do leta 1977 je imel za seboj \xc5\xbee osem dramskih besedil in roman, vendar v tem \xc4\x8dasu nobeno od besedil ni bilo objavljeno, redke uprizoritve pa niso naletela na pozitiven kriti\xc5\xa1ki odziv. Priznanje kritikov in ob\xc4\x8dinstva je do\xc5\xbeivel \xc5\xa1ele leta 1983 z uprizoritvijo dela Spopad \xc4\x8drnca s psi v re\xc5\xbeiji Patrica Chereauja._NEWLINE_Na slovenskih odrih so bila uprizorjena njegova poglavitna besedila: Zahodni privez (prevod Ale\xc5\xa1 Berger), Roberto Zucco (prevod Jana Pavli\xc4\x8d) in V samoti bomba\xc5\xbeevih polj (prevod Jana Pavli\xc4\x8d in Suzana Koncut).'